มิโซะคัตสึจากนาโกย่า ต่างจากคัตสึปกติตรงตัวซอสมีให้เลือกระหว่างซอสคัตสึปกติกับสูตรมิโซะ อาหารจานใหญ่ ราคาดูเหมือนค่อนข้างสูง แต่ราคารวมรีฟิลได้แก่ข้าว ซุป กะหล่ำปลี(สด&กรอบมาก) ผักดอง และชาเขียวแล้ว

ส่วนตัวชอบแยกซอสมาราดเอง เพราะพนักงานมักราดมาชุ่มจนแฉะไปสำหรับตัวเอง หมูชิ้นหนานุ่มมีให้เลือกหลายส่วนตามความชอบ ทอดมาไม่อมน้ำมัน ซุปดีมากมีเนื้อหนัง พนักงานบริการดีค่ะคอยถามตลอดว่าเติมอะไรไหม ซุปไม่ร้อนเปลี่ยนถ้วยใหม่ให้

สรุป แนะนำสำหรับคนชอบคัตสึ&กินเยอะค่ะ (ปริมาณค่อนข้างเยอะ) ช่วงนี้มีโปรเซทเล็ก หมู 75 กรัม (ข้าว&ซุป เติมไม่ได้) 180++ ถือว่าค่อนข้างคุ้มค่ะ กะหล่ำปลีเติมได้นะคะ